**Υποερώτημα 2**

Για την επιτυχία της λύσης του προβλήματος που εντοπίσαμε χρειαζόμαστε προηγούμενα δεδομένα πωλήσεων από την επιχείρηση που εξυπηρετούμε. Χρησιμοποιώντας αυτά μπορούμε να προβλέψουμε τις μελλοντικές κινήσεις της αγοράς, επιτρέποντας έτσι στην επιχείρηση να κάνει πιο ενημερωμένες κινήσεις. Πιο συγκεκριμένα χρειαζόμαστε μια Βάση δεδομένων στην οποία η επιχείρηση θα αποθηκεύει το ιστορικό των παραγγελιών του κάθε προϊόντος ξεχωριστά σε συνάρτηση με την ημέρα και την ημερομηνία την οποία πουλήθηκε. Το αποτέλεσμα που θα παράξουμε θα λαμβάνει υπόψη όλες αυτές τις καταγραφές και θα προβλέπει ξεχωριστά ποια προϊόντα θα πουληθούν σε οποιαδήποτε ημερομηνία καθώς και τη ποσότητα αυτών.

Στο παράδειγμα της εργασίας χρημοσιοποιούμε το ιστορικό πωλήσεων ενός αρτοποιείου. Η βαση ειναι δομημένη με την εξής σειρά: Ημερομηνία, Ημέρα της εβδομάδας και μετά οι πωλήσεις απο το κάθε προϊόν την εν λόγω ημέρα ξεχώριστα. Χρησιμοποιώντας μια βάση δεδομένων επιτυγχάνουμε να μειώσουμε σημαντικά τις ανάγκες για αποθηκευτικό χωρο καθώς και να επεξεργαστούμε τα δεδομένα με ένα πολύ πιο αποτελεσματικό τρόπο όπως θα φανεί στη πορεία.

Το αποτέλεσμα αυτής της διαδικασίας θα παράξει για το κάθε προϊον ξεχωριστά την εκτιμώμενη ποσότητα που πρόκειται να πουληθει σε μια συγκεκριμένη ημερομηνία. Ο χρήστης θα μπορεί μετα, να εισάγει οποιαδήποτε ημερομηνία θέλει στο μοντέλο καθώς και το προϊον το οποίο τον ενδιαφέρει να προβλέψει και θα λαμβάνει τον εκτιμώμενο αριθμό πωλήσεων του. Το μοντέλο μας έτσι θα παρέχει τη προοπτική για αποτελεσματικότερη επιχειρηματική στρατηγική καθως και πιο ενημερωμένες επιλογές αφού ο χρήστης θα μπορεί να αναμένει τις κινήσεις της αγοράς.